|  |  |
| --- | --- |
|    | **Šį puslapį ar jo dalį reikia sutvarkyti pagal Vikipedijos standartus.**Jei galite, sutvarkykite. |

Vilniaus miesto NV parengtinių valymo įrenginių pastatas
Stambios grotos
**Grotos** (angl. *screens*) - parengtinio valymo įrenginys skirtas atskirti stambesnius nešmenis nuo nuotekų srauto.

Vilniaus miesto nuotekų valykloje naudojama įranga
--------------------------------------------------

Vilniaus miesto nuotekų valykloje yra įrengti 6-i grotų kanalai, kiekviename iš jų įmontuotos stambios ir smulkios grotos. Pašalinti nešmenys krenta į sraigtinius transporterius, kurie nustumia atliekas į nešmenų plovimo presą. Prese nešmenys yra nuplaunami, supresuojami ir išstumiami į atliekų konteinerius.

### Stambios grotos

Nuotekos pirmiausia patenka į stambias strypines grotas, kurių dydis tarp strypų 10 mm. Jose sulaikomos stambios atliekos (popieriaus ir plastmasės gabalai, skudurai ir pan.).

Pagrindinės įrenginio dalys yra strypų stovas ir grotų valytuvas. Strypų stovas įrengiamas 60° kampu. Strypų stovą sudaro atskiri plokšti strypai, kurie yra nuvalomi grotų valytuvu. Valytuvų skaičius priklauso nuo nešmenų kiekio ir konkrečių naudojimo sąlygų. Vilniaus miesto nuotekų valykloje įrengta po du valytuvus kiekvienoms stambioms grotoms.

Nuotekoms tekant pro grotas, kietosios dalelės sulaikomos grotų strypuose. Jei grotų kanale nuotekų lygis pasiekia 100 cm, suveikia grotų pavara. Grandinėmis varomi grotų valytuvai pradeda judėti aukštyn, sugriebdami visus nešmenis, susidariusius ant grotų strypų ir juos stumia ant sraigtinio transporterio.

### **Smulkios grotos**

Nuotekos pratekėjusios pro stambias grotas, teka pro smulkias perforuotas grotas, kurių akučių dydis 6 mm. Jose sulaikomos smulkesnės atliekos.

Smulkios grotos
Pagrindinės įrenginio dalys yra perforuota juosta, kurią traukia dvi iš šonų įrengtos grandinės, ir šepetys. Perforuotuose juostose įrengti grotų valytuvai, kurie ne tik pašalina didesnes daleles, bet ir apsaugo nuo nešmenų gumulų susidarymo. Smulkios grotos įrengtos kanale 60° kampu.

Nuotekoms tekant pro perforuotą juostą, sulaikomos kietosios dalelės, kurios užkemša juostos paviršių ir sudaro papildomą filtravimo efektą. Pradėjus mažėti perforuotos juostos pralaidai, nuotekų lygis kanale pradeda augti, ir pasiekus 90 cm lygį įsijungia grotų pavara ir judančios grandinės traukia perforuotą juostą. Tuo pat metu, pradeda dirbti ir šepetys, ir vandens plovimo sistema. Atliekoms pasiekus viršutinį sukimosi tašką, jie nuvalomi besisukančiu šepečiu. Šį valymo procesą dar pagerina įmontuota vandens plovimo sistema. Toliau likę nešmenys krenta į sraigtinį transporterį.

Nešmenų utilizavimas
--------------------

Nešmenų plovimo presas
Vilniaus miesto nuotekų valykloje sumontuoti 4-i nešmenų plovimo presai (2 stambioms grotoms ir 2 smulkioms grotoms). Nešmenys juose yra nuplaunami ir presuojami, tam, kad sumažinti jų tūrį. Nešmenys per išmetimo vamzdį krenta į 2 konteinerius, kurių kiekvieno tūris 10 m3. Prisipildžius konteineriams, jie yra pakeičiami, o nešmenys išvežami į Vilniaus apskrities atliekų tvarkymo centrą. Per mėnesį, Vilniaus miesto nuotekų valykloje, grotų įrenginiai sulaiko 110-130 t. atliekų.

Nešmenų konteineris

Šaltiniai
---------

* *STR 2.02.05:2004 Nuotekų valyklos. Pagrindinės nuostatos.* Vilnius, 2004.
* HUBER Technology. Screens and fine screens. 2024.